**Seletuskiri**

**Narva Linnavolikogu määruse „****Projekti „Uus elu sinu hoovile“ raames korteriühistute toetamise kord“ eelnõu juurde**

**1. Sissejuhatus**

Määrus antakse välja kohaliku omavalitsuse korralduse seaduse § 22 lõike 1 punkti 5 alusel.

Määrusega reguleeritakse korteriühistute sihtotstarbelist toetamist korterelamu(te) õueala heakorrastamise ja elukeskkonda atraktiivsemaks muutmise eesmärgil Narva linnas.

Määrusega tunnistatakse kehtetuks Narva Linnavolikogu 21.03.2019 määrusega nr 6 kinnitatud „Projekti „Uus elu sinu hoovile“ raames korteriühistute toetamise kord“, Narva Linnavolikogu 20.04.2017 määrusega nr 6 kinnitatud “Narva linnas spordiväljakute ehitamise toetamise kord” ja Narva Linnavolikogu 20.04.2017 määrusega nr 5 kinnitatud “Narva linnas mänguväljakute ehitamise toetamise kord” Korra jõustumise hetkest.

**2. Uue määruse kehtestamise vajadus**

Narva linna arengukava 2035 kohaselt Narva linnal on vaja lahendada mitmeid linnakorralduslikke ja linnaruumilisi küsimusi. Narva linna üheks strateegiliseks eesmärgiks on Narva muutmine rohelist eluviisi toetavaks linnaks. Toetavate meetmete hulka kuuluvad: linna oluliste loodusobjektide ja rohealade säilitamine ning parendamine, sh koostöö edendamine kolmanda sektoriga; korterelamute aladel koostöös korteriühistutega kergliiklusteede sihipärane rajamine; koostöös korteriühistutega linnaaedade loomine; prügi põhjaliku sorteerimise ja ringmajandusliku käitlemise juurutamine; lastele ja noortele mõeldud avalike kohtade (mänguväljakud, spordirajatised, vaba aja veetmise kohad jms) rajamine; tänapäevaste avaliku ruumi kujunduspõhimõtete ellurakendamine ja ruumi kohandamine kõikidele elanikkonna gruppidele sobivaks ja hubaste puhkealade loomine.

Ülalpool nimetatud meetmeid toetavad mitmed korrad – nimelt “Uus elu sinu hoovile”, “Narva linnas spordiväljakute ehitamise toetamise kord” ja “Narva linnas mänguväljakute ehitamise toetamise kord”. Nende kordade järgi toetusmeetmete kasutamine iga aastaga kahaneb, kuid Narva linnavalitsuse poole korteriühistute esindajate pöördumiste iseloom viitab sellele, et mitte kõik korterelamute välialade probleemide lahendused leiavad toetust kehtivate kordade raames. Siia loetellu kuuluvad ka näiteks sadevee-, parkimis-, jäätmemajandusprobleemide lahendamine jms. Korteriühistud ei ole võimelised ainuisikuliselt neid probleeme lahendama. Narva linnaruumi suure osa moodustavad korteriühistute kinnistud, mis valdavalt on avalikult kasutatavad. Seega linnaruumi ning elukeskkonna parandamise ning atraktiivsemaks muutmise toetamine vastab avalikele huvile.

Võrreldes seni kehtinud kordadega, on täiendatud toetatavate tegevuste loetelu ning täpsustatud esitatavaid nõudeid. Haljasalade korrastamise, mängu- ja spordiväljakute ehitamise hulka lisanduvad korteriühistu ühiskasutatava parkimisplatsi rajamine, jäätmete süvamahuti või prügimaja rajamine, rattamaja rajamine, ühiskasutatava kõnnitee rajamine või remont ning sademevee kogumise ja kasutamise süsteemide rajamine.

Korteriühistute õuealade heakorrastamist toetavad meetmed on mõistlik koondada ühte korda. See lihtsustab asjaajamist, muudab toetuse saamise taotlusprotsessi korteriühistutele mugavaks, tagab elukeskkonda parandavate komplekslahenduste rakendamise kasvu.

**3. Eelnõu sisu**

Eelnõu koosneb 16 paragrahvist.

§ 1. Määruse reguleerimisala

§ 2. Mõisted

§ 3. Toetuse eesmärk

§ 4. Nõuded toetuse taotlejale

§ 5. Toetatavad tegevused

§ 6. Toetuse määr

§ 7. Taotluse esitamine ja tähtaeg

§ 8. Taotlusele esitatavad nõuded

§ 9. Taotluse menetlemine

§ 10. Hindamiskomisjon

§ 11. Hindamiskomisjoni otsus

§ 12. Tegevuse kontrollimine

§ 13. Toetuse väljamaksmine

§ 14. Toetuse väljamaksmise järgsed taotleja kohustused

§ 15. Toetuse tagastamine

§ 16. Määruse jõustumine

Määrus jõustub seaduses sätestatud korras.

(allkirjastatud digitaalselt)

Natalja Šibalova

Narva Linnavalitsuse Linnamajandusameti

direktor